روزویل، کیلیفورنیا

روزویل، کیلیفورنیا (انگریزی: Roseville, California) ریاستہائے متحدہ امریکا کا ایک شہر جو پلیسر کاؤنٹی، کیلیفورنیا میں واقع ہے۔ تفصیلات روزویل، کیلیفورنیا کا رقبہ 93.817 مربع کلومیٹر ہے اور اس کی مجموعی آبادی 118,788 افراد پر مشتمل ہے اور 50 میٹر سطح سمندر سے بلندی پر واقع ہے۔ روزویل ایک خوبصورت بستی ہے جس کی بنیاد گذشتہ صدی کے آغاز میں رکھی گئی۔ اس کا شمار کلیفورنیا کے بہترین رہائشی علاقوں میں ہوتا ہے۔ یہاں پبلک اسکولوں اور طبی سہولیات کا معیار بہت اعلی ہے۔ تفریح کے لیے پارک، جھیلیں اور تیراکی کے تالاب ہیں۔ صاف ستھرے شاپنگ مال ہیں جہاں ضرورت کی ہر چیز مل جاتی ہے۔ روزویل کی لائبریری میں یوٹیلٹی ایکسپلوریشن سنٹر اور کمیونٹی ٹی وی سٹوڈیو بھی ہے۔ نیز ہر عمر کے افراد کے لیے پڑھنے لکھنے (ریڈنگ، رائٹنگ)، ریاضی، لغت (ذخیرہ الفاظ) اور ہائی اسکول ڈپلوما کی مفت کلاسیں بھی ہوتی ہیں۔ یوٹیلٹی ایکسپلوریشن سنٹر میں بچے اور بالغ ہوا، پانی اور ماحول کو آلودگیوں سے پاک و صاف رکھنے کی اہمیت و ضرورت سے آگاہ ہوتے ہیں۔ نیز انھیں بتایا جاتا ہے کہ وہ کیسے کم سے کم توانائی (بجلی) خرچ کرکے اپنے گھروں کو گرمیوں میں ٹھنڈا اور سردیوں میں گرم رکھ سکتے ہیں. مزید دیکھیے ریاستہائے متحدہ امریکا فہرست ریاستہائے متحدہ امریکہ کے شہر حوالہ جات